**ZAPISNIK**

**34. SEJE STRATEŠKEGA SVETA ZA ZDRAVSTVO**

četrtek, 14. 12. 2023

Prisotni člani: dr. Erik Brecelj, dr. Denis Pavliha, mag. Egon Stopar, mag. Mira Šavora,

Tjaša Sobočan, mag. Dorjan Marušič, dr. Grega Strban, dr. Radko Komadina,

mag. Gregor Cuzak, Monika Ažman, mag. Renata Rajapakse, dr. Iztok Takač,

dr. Igor Švab, Anka Rode, Hajdi Kosednar.

Odsotni: dr. Vojko Flis, mag. Alan Medveš, dr. Tit Albreht, dr. Peter

Radšel, dr. Petra Došenović Bonča, mag. Ana Vodičar, dr. Branko Gabrovec,

mag. Tamara Kozlovič, dr. Janez Poklukar, dr. Grega Strban, Marjan Pintar,

mag. Dolores Kores.

Ostali prisotni: dr. Valentina Prevolnik Rupel, Eva Vodnik , dr. Metka Paragi, Simona Pirnat Skeledžija, Erik Scheriani, Urška Štorman, Jasna Humar, dr.Tatjana Mlakar, Anka Bolka.

Sejo Strateškega sveta za zdravstvo, ki se je pričela ob 16.00 uri, je vodil predsednik Strateškega sveta dr. Erik Brecelj.

Dnevni red:

1.        Potrditev dnevnega reda.  
2.        Potrditev zapisnika 33. seje SSZ.

3. Predstavitev Predloga interventnega zakona (ministrica Valentina Prevolnik Rupel).

4. Analiza izdanih napotnic in storitev na daljavo (dr. Tatjana Mlakar in ekipa ZZZS).

5.        Predlogi za naslednjo sejo.  
6.        Razno.

**AD/1**

Strateški svet je soglasno potrdil dnevni red.

**SKLEP ŠT. 1**: Strateški svet je potrdil predlagani dnevni red.

**AD/2**

Strateški svet je soglasno potrdil zapisnik 33. seje SSZ.

**SKLEP ŠT. 2**: Strateški svet je potrdil zapisnik 32. seje SSZ.

**AD/3**Razprave in sklepi:

Ministrica za zdravje Valentina Prevolnik Rupel je predstavila Dopolnjen predlog zakona o nujnih ukrepih na področju zdravstva, dela in sociale ter z zdravstvom povezanih vsebin (ZNUPZV).

Člani SSZ so na to razpravljali in podali svoja mnenja in predloge .

**SKLEP ŠT. 3**: SSZ se je seznanil z Dopolnjenim predlogom zakona o nujnih ukrepih na področju zdravstva, dela in sociale ter z zdravstvom povezanih vsebin (ZNUPZV) in ga podprl.

**SKLEP ŠT. 4**: SSZ predlaga, da skupina članov iz podskupine za primar SSZ pomaga na MZ k hitrejši realizaciji sklepov za izboljšanje delovanja primarne dejavnosti.

**AD/4**

Gospa Anka Bolka iz ZZZS je predstavila izčrpno analizo izdanih napotnic in storitev na daljavo. Za leto 2021, 2022 in do vključno avgusta 2023. Zaključila je, da delež izdaje napotnic preko storitvah na daljavo ni višji kot delež napotnic izdanih neposredno pri osebnih obiskih (družinska medicina). Vendar so si bili vsi prisotni edini, da so bile storitve na daljavo nujen začasni ukrep med epidemijo COVID-19, ki ga je potrebno zdaj ustaviti. Strokovno na višjem nivoju in bolj varno za bolnika je, da se izda napotnica po predhodno opravljenem kliničnem pregledu. Na podlagi razprave se SSZ odloči, da je potrebno to tematiko natančneje obdelati s strani stroke, plačnika in pacientov.

**SKLEP ŠT. 5**: ZZZS, Zdravniško društvo in ZOPS (Zveza organizacij pacientov Slovenije) naj vsak s svojega stališča analizirajo kako vidijo problematiko izdajanje napotnic in opravljanja storitev na daljavo. Ugotovitve bodo predstavljene na skupni seji SSZ.

**AD/5**

Predstavitev problematike s strani ZZZS, Zdravniškega društva in ZOPS glede opravljanja storitev na daljavo in izdajanja napotnic na daljavo.

**AD/6**

**SKLEP ŠT. 6**: Gospod Gregor Cuzak obvešča SSZ, da bo ZOPS oz njena skupina za duševno zdravje organizirala okroglo mizo in dala besedo pacientom, ki so sami šli čez procese zdravljenja v naših ustanovah. Njihove izkušnje bodo predstavljen na SSZ predvidoma februarja.

**SKLEP ŠT. 7**: Dokument "Upravljanje" je potrebno nadgraditi s predlogi KPK in Združenja nadzornikov ter pilotno vpeljati tak način organizacije dela v eni od zdravstvenih institucij npr. na Onkološkem inštitutu.

Naslednja seja je predvidena v četrtek, 11. 1. 2024 ob 16. uri.

Seja se je zaključila ob 19.00 uri.

Zapisala: dr. Metka Paragi

Pregledal:

dr. Erik Brecelj

predsednik Strateškega sveta za zdravstvo